***МОУ «СОШ№2 с. Карагач» Прохладненского района КБР***

***5А классым адыгэбзэмк1э***

***щек1уэк1а урок зэ1ухам и план***

***«Фонетикэ къэралыгъуэм»***

***(яджар къызэщ1эзыкъуэж урок-путешествие)***

***Егъэджак1уэр – Пщыук1 Р.Г.***

***2010 гъэ***

***Урокым и мурадхэр:*** *фонетикэм теухуауэ яджар къегъэпщы-*

*тэжын;ди бзэ дахэм и макъхэм я къарур*

*еджак1уэхэм захегъэщ1эн; я бзэм и къулея-*

*гъым нэхъри зегъэужьын, пэжырытхэмк1э*

*я1э есэныгъэхэм хэгъэхъуэн.*

***Урокым къыщыгъэ-***

***сэбэпыпхъэщ:*** *таблицэхэр,*

*« Фонетикэ» къэралыгъуэм и картэ-схемэ,*

*карточкэхэр,*

*ребусхэр,*

*кроссвордхэр.*

*Урокым и ек1уэк1ык1энур*

*1.Урокыр зытеухуар, мурадхэр еджак1уэхэм яже1эн.*

*2.Урокым и эпиграфым щыгъэгъуэзэн, зытепсэлъыхьыну 1уэхугъуэм хуэшэн*

*Зи бзэр зымыдэу зы лъэпкъ щымы1э,*

*Зи хэку епц1ыжу зы лъэпкъ щымы1э,*

*Зи бзэр зыхъумэр мис ар лъэпкъ къабзэщ,*

*Бзэм пщ1э хуэщ1ыныр лъэпкъхэм я хабзэщ.*

*Аф1эунэ Л.*

*- Сыт ц1ыхум нэхъ лъап1э дыдэу дунейм щи1эр?*

*(анэр, хэкур, бзэр)*

*-Дауэ абыхэм дазэрыхущытын хуейр?*

***Егъэдж.*** *– Анэ, Хэку, бзэ… Зэпыщ1ащ мы псалъэхэр, зэк1эщ1эпч мыхъуну. Дэ т1урылъ бзэр къыт1урызылъхьар анэрщ. Аращ анэдэлъхубзэк1э дыщ1еджэри. Сыт хуэдэ-т1э, ди бзэр?*

*Ди бзэм и макъхэр апхуэдизк1э телъыджэщ,зэмыфэгъущи, жьыбгъэр зэрыфийр,пщ1ащэхэр зэрыщхъыщхъыр, псы уэрым и даущыр, щ1ыр зэрыбауэр,псым хэлъ мывэджейхэр зэрызэнт1э1ур, гур къызэреуэр, бзур зэрыбзэрабзэр зыхыбощ1э, абы ирипсалъэу щызэхэпхк1э. Ар щыхьэт зытехъуэр зыщ: адыгэбзэр хуэщ1ащ дунейм и къэхъугъэ псори кърип1уэтэным.*

*- Нт1э,зэрыжыс1ащи, ди бзэ дахэм и жьгъырууагъыр, шэрыуагъыр дэ псом нэхърэ нэхъ щызэхэтщ1эну къысщыхъур абыхэм я псэуп1эр аращ. Дэнэу п1эрэ-т1э, абыхэм я хэщ1ап1эр? Пэж дыдэщ, «Фонетикэ» къэралыгъуэрщ.*

*- Къэралыгъуэм дык1уэн ипэ къихуэу дэ зэдгъэпэщын хуейщ абы дихьэну хуитыныгъэ къыдэзыт тхылъымп1э. Ар къыт1эрыхьэнущ мы тблицэм зыхущыщ1эхэр иттхэмэ.*

*-Нт1э, таблицэр зыхуей щыхуэдгъэзак1э,дежьэну хуитыныгъэ ди1эщ.*

*Иджы дымыгъуащэу, тэмэму къэралыгъуэм къыщытк1ухьын папщ1э, дэ ди1эн хуейщ абы и картэ. Картэр хьэзырщи,абы тету гъуэгуанэр тк1унщ.*

*-Япэу дыщыувы1энщ макъзешэхэм я деж. Макъзешэхэм я республикэ ц1ык1ур ауэ занщ1эу тхузэпыупщ1ынукъым. Абы щхьэк1э лэжьыгъэ зыбжанэ дгъэзэщ1эн хуейщ.*

***1. 1 гуп*** *– псалъэхэр транскрипцэ щ1ын, макъзешэхэр щ1этхъэн.*

***2,3 гуп –*** *едзыгъуэм къегъэджэн, зэпкърыхын.*

***1 гуп*** *– макъзешэхэр щ1этхъэн;* ***2 гуп*** *– макъит1 къэзыгъэлъагъуэ хьэрф зыхэт псалъэхэр къыхэтхык1ын, фонетикэк1э зэпкърыхын.*

*Ф1ок1уэдыр и пщ1эр уи пщ1эр зыгъэк1уэдым,*

*Къыпхужызы1эм: «Бзэ лъэрымыхь ц1ык1ущ…»*

*Уэ къыпхуэпэж уи бын гуащ1аф1э куэдым*

*Я тхыгъэхэр ипхьащ дуней утыку.*

*Къагъырмэс Б.*

***2.*** *Псоми: дэгъэхуа макъзешэхэр дэтхэжын, правилэр къыжы1эн.*

*Къ.шыргъэ, н.сып, жыг.у1у, н.мыс, Къ.б.рдей, къ.ру, къ.у, 1у.щхьэмахуэ,Н.лшык, мемыт.1ауэ, хьэрхь.уп,зэгуэп.1амэ.*

***Лэжь.:*** *бзууц1эхэр къыхэгъэщын иджыри яц1ыху бзухэм тегъэпсэлъыхьын; урысыбзэк1э зэдзэк1ын.*

*Къашыргъэ-коршун*

*Жыгыу1у – дятел*

*Къру – журавль*

*Къыу – лебедь*

*Хьэрхьуп – удод*

*Дудакъ – дрофа*

*Жэнэтбзу – щегол*

*Бзудэгу – глухарь*

*Бзуупц1э – дрозд*

*- Сыт хуэдэ псалъэхэра* ***Ы-****р макъзэпэщ1эхыу къыщык1уэр?*

***3.*** *Ребусым щыгъэпщк1уа бзууц1эр къэфхутэ.*

***4.*** *Кроссвордым бзууц1эхэр ивгъэзагъэ.*

***5.*** *Псалъэхэм псалъэуха къыхэщ1ык1ын.*

*Нэхъыжь,унафи, зи1эм, и1эщ.*

*Тэрмэшщ, и, гум, бзэгур.*

*Псалъэ, т1ыс, зыплъыхьи, гупсыси.*

*-- Мы псалъэухахэр сыт зищ1ысыр? Псалъэжьхэр зыхыхьэр сыт? Сыт иджыри 1уэры1уатэм хыхьэр?*

***6.*** *«Псалъэрыджэгу»*

***1уащхьэмахуэ*** *псалъэм къыхэк1 псалъэщ1эхэр убзыхун.*

*Щхьэ, 1уащхьэ,хьэм,хуэм,хьэху,хуэ….*

*-Псалъэр зэрызэхэт 1ыхьэк1э зэпкърыфх.*

*-Макъымрэ хьэрфымрэ щызэтемыхуэ щ1ып1эр къэвгъуэт.*

*-1уащхьэмахуэр сыт зищ1ысыр? Абы теухуауэ сыт жыф1эфыну?*

*-Хэт япэ дыдэ ди адыгэ лъэпкъым къыхэк1ауэ абы дэк1ар?*

***Егъэдж.*** *– Адэк1э дохьэ макъ дэк1уашэхэм я республикэ ц1ык1ум.*

*Дыкъевгъаджэт Къагъырмэс Б. и усэм щыщ едзыгъуэм.*

***1.*** *Уэрщ сытым щыгъуи си гур зыгъэнэхур,*

*Си1эту уэрщ сизыхьэр л1ыгъэ уэгу.*

*Насып и1эжкъым лъэпкъым и бзэр к1уэдмэ,-*

*Зауэл1 1эщэншэу мэхъу ар лъэрымыхь.*

*- Дауэ мы псалъэхэр къызэрывгуры1уэр?*

***1гуп –*** *иужь сатырит1ым макъ дэк1уашэхэр щ1эфтхъэ****.***

***2 гуп*** *– макъ дэк1уашэ жьгъжьгъхэр щ1эфтхъэ.*

***3 гуп*** *– макъ дэк1уашэ дэгухэр щ1эфтхъэ.*

***2.*** *«Фонемэрыджэгу».*

*-Сыт фонемэр зищ1ысыр? Фонемэ щ1этхъахэр сыт хуэдэ? Жьгъыжьгъ хьэмэрэ дэгу?*

*-Псалъэхэм фонемэ щ1этхъахэм и гуэгъук1э я мыхьэнэм зевгъэхъуэж.*

*Вагъуэ - …, гунэф - …,гъыринэ - …, гъужын - …, данэ - …,жьауэ - …, лей - …, жьы - …, жылэ - …*

***3.*** *Макъхэр макъ дэк1уашэ п1ыт1ак1э зэфхъуэк1ыурэ я мыхьэнэм зевгъэхъуэж.*

*Хэч-…, пщащэ-…, нэку-…, кхъуак1э-…, фыгъуэ-…, зэгуэчып1э-…, тын-…*

***4.*** *Зи бзэр 1эф1ым уэ дэплъей,*

*Псалъэ дыджхэм защыдзей,*

*Нэмыплъ ц1ыхум уэ иумыт,*

*Ц1ыхухэм ц1ыхуу яхущыт.*

*- Мы псалъэхэр зейр Гъубж Мухьэдинщ. Ар иныкъуэхэми фц1ыхуу къыщ1эк1ынщ – ди къуажэгъу тхак1уэщ, усак1уэщ. Дауэ къывгуры1уэрэ –т1э мы псалъэхэр?*

***Лэжь.:*** *1 гуп – макъ сонорнэхэр щ1этхъэн*

*2 гуп –* ***яхущыт*** *псалъэр фонетикэк1э зэпкърыхын*

*3 гуп – ет1уанэ псалъэухар и пкъыгъуэк1э зэпкърыхын.*

***-Егъэдж.:*** *Ц1ык1ухэ, нобэ зыплъыхьак1уэ дыкъыздэк1уа къэралыгъуэ ц1ык1ум куэд къыщытхутащ, дымыщ1эж гуэрхэри къыщытщ1эжащ, джэгук1э зэмыл1эужьыгъуэхэмк1и ди бзэр нэхъ къулей тщ1ащ. Нт1э, иджы а тлъэгъуахэр къызэщ1эткъуэжмэ, сыт жыт1э хъуну фонетикэм теухуауэ, ди бзэм теухуауэ?*

*- Япэрауэ, адыгэбзэр икъук1э бзэ къулейщ, бзэ дахэщ.*

*- Ди бзэр макъ шэрыуэ,жьгъыру куэду зэхэтщ.*

*- Адыгэбзэм и макъхэр 54 мэхъу……….*

***Егъэдж.:*** *Фыпсэу, ц1ык1ухэ.Нобэрей къежьэныгъэм арэзы дыкъищ1ауэ ди къежьап1эм догъэзэж. Гъуэгуанэф1 зэпытчащ, лэжьыгъэф1 дгъэзэщ1ащ. Псоми берычэт бесын вжызо1э.(Оценкэхэр яхуэгъэувын)*

***Унэ лэжь.:*** *1,2 гупхэм псалъэ щырыщ фонетикэк1э зэпкърыфх;*

*3 гупым псалъэухаит1 литературэм къыхэфтхык1и макъ дэк1уашэхэр зы екъуак1э, м.з. екъуаит1к1э щ1эфтхъэ.*